Ն. Ա. Նեկրասովը «Վերջին երգերի» շրջանում

«Ն. Ա. Նեկրասովը «Վերջին երգերի» շրջանում» (), ռուս նկարիչ Իվան Կրամսկոյի (1837-1887), որն ստտեղծվել է 1877-1878 թվականներին։ Նկարը պահվում է Տրետյակովյան պատկերասրահի հավաքածուում ( 670)։ Նկարի չափերը՝  105 × 89 սմ։ Օգտագործվել է նկարի մեկ այլ անվանում՝ «Ն․ Ա․ Նեկրասի դիմանկարը անկողնում» ()։

Պատմություն 
1877 թվականի սկզբին Պավել Տրետյակովն առաջարկել է Կրամսկոյին նկարել Նիկոլայ Նեկրասովի դիմանկարը։ Այդ ժամանակ արդեն հայտնի էր, որ բանաստեղծն անբուժելի հիվանդ է։ Կրամսկոյը Նեկրասովի տանը աշխատել է 1877 թվականի փետրվարի 7-16-ը։ Այդ աշխատանքի արդյունքը եղել է «գլուխ առանց ձեռքերի» դիմանկարը, որը հետագայում օգտագործվել է անկողնում Նեկրասովի նկարը ստեղծելիս, որն ավարտվել է 1878 թվականին՝ արդեն 1877 թվականի դեկտեմբերի 27-ին (նոր տոմարով՝ 1878 թվականի հունվարի 8-ին) վախճանված բանաստեղծի մահվանից հետո։

Կտավը հեղինակից գնել է Պավել Տրետյակովը 1878 թվականին։ Այն ներկայացվել է 1878 թվականին Մոսկվայում կայացած Գեղարվեստական շրջիկ ցուցահանդեսների ընկերության (պերեդվիժնիկներ) 6-րդ ցուցահանդեսում։

Նկարագրություն 
Նեկրասովին անկողնում կիսանպառկած դիրքով պատկերող կտավը բաղկացած է մի քանի մասից։ Բանաստեղծի գլխի պատկերը հենց «գլուխ առանց ձեռքերի» դիմանկարն է, որը ստեղծվել է 1877 թվականի փետրվարին հիվանդ Նեկրասովի մահճակալի մոտ. նկարի այս մասը դրվել է հիմնական կտավի վրա, որի վրա կարելի է տեսնել այդ գործողության հետ կապված կարերը։

Սենյակը, որտեղ գտնվում է Նեկրասովը, հենց այն սենյակն է, որտեղ նա աշխատել է երկու տասնամյակ։ Պատին պատկերված են Նիկոլայ Դոբրոլյուբովի և Ադամ Միցկևիչի դիմանկարները, գլխավերևում երևում է Վիսարիոն Բելինսկու կիսանդրին։

Ինչպես հետևում է Կրամսկոյի՝ Պավել Տրետյակովին ուղղված նամակից, որը գրվել է 1877 թվականի ապրիլին, ի սկզբանե դիմանկարի մտահղացումը մի փոքր այլ կերպ է եղել.

Ծանոթագրություններ

Արտաքին հղումներ 
 «Некрасов в период "Последних песен"», Культура России — www.russianculture.ru

Իվան Կրամսկոյի նկարներ
Տրետյակովյան պատկերասրահի նկարներ
1878 նկարներ